CELEX: 32014D0105
Language: et
Date: 2014-02-24 00:00:00
Title: 2014/105/EL: Komisjoni rakendusotsus, 24. veebruar 2014 , millega muudetakse otsust 2004/3/EÜ seoses kohaldatavate liidu klassidega (teatavaks tehtud numbri C(2014) 1081 all)  EMPs kohaldatav tekst

26.2.2014   
            
            
               ET
            
            
               Euroopa Liidu Teataja
            
            
               L 56/16
            
         
      KOMISJONI RAKENDUSOTSUS,
   24. veebruar 2014,
   millega muudetakse otsust 2004/3/EÜ seoses kohaldatavate liidu klassidega
   (teatavaks tehtud numbri C(2014) 1081 all)
   (EMPs kohaldatav tekst)
   (2014/105/EL)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse nõukogu 13. juuni 2002. aasta direktiivi 2002/56/EÜ seemnekartuli turustamise kohta, (1) eriti selle artikli 17 lõiget 2,
   ning arvestades järgmist:
   
               (1)
            
            
               Komisjoni otsuses 2004/3/EÜ (2) käsitletakse eliitseemnekartuli klasse, mis on kindlaks määratud komisjoni direktiiviga 93/17/EMÜ (3). Direktiiv 93/17/EMÜ asendati komisjoni rakendusdirektiiviga 2014/20/EL (4). Kõnealuse direktiiviga kehtestatakse kahjulike organismidega seotud nõuded, samuti muud nõuded.
            
         
               (2)
            
            
               Sellise asendamise tõttu on vaja vastavalt asendada ka viited klassidele otsuses 2004/3/EÜ. Uued viited peaksid vastama üksnes nendele nõuetele, mis on seotud kahjulike organismidega.
            
         
               (3)
            
            
               Seepärast tuleks otsust 2004/3/EÜ vastavalt muuta.
            
         
               (4)
            
            
               Käesolevat otsust on asjakohane kohaldada alates samast kuupäevast kui rakendusdirektiivi 2014/20/EL.
            
         
               (5)
            
            
               Käesoleva otsusega ette nähtud meetmed on kooskõlas põllumajanduse, aianduse ja metsanduse seemnete ja paljundusmaterjali alalise komitee arvamusega,
            
         ON VASTU VÕTNUD KÄESOLEVA OTSUSE:
   Artikkel 1
   Otsuse 2004/3/EÜ artikkel 1 asendatakse järgmisega:
   
      „Artikkel 1
      I lisa 1. veerus loetletud liikmesriigid võivad I lisa 2. veerus nende nime vastas loetletud regioonides piirata seemnekartulite turustamist, lubades ainult järgmistesse klassidesse kuuluva eliitseemnekartuli turustamist:
      
                  a)
               
               
                  seemnekartuli tootmiseks:
                  
                              i)
                           
                           
                              eliitseemnekartul, mis vastab liidu S-klassi tingimustele, mis on sätestatud komisjoni rakendusdirektiivi 2014/20/EL (5) I lisa punkti 1 alapunkti a alapunktides ii–v ja punkti 1 alapunkti b alapunktides i–iv, või
                           
                        
                              ii)
                           
                           
                              eliitseemnekartul, mis vastab liidu SE-klassi tingimustele, mis on sätestatud rakendusdirektiivi 2014/20/EL I lisa punkti 2 alapunkti a alapunktides ii–v ja punkti 2 alapunkti b alapunktides i–iv;
                           
                        
            
                  b)
               
               
                  kartulitootmiseks:
                  
                              i)
                           
                           
                              eliitseemnekartul, mis vastab liidu S-klassi tingimustele, mis on sätestatud rakendusdirektiivi 2014/20/EL I lisa punkti 1 alapunkti a alapunktides ii–v ja punkti 1 alapunkti b alapunktides i–iv;
                           
                        
                              ii)
                           
                           
                              eliitseemnekartul, mis vastab liidu SE-klassi tingimustele, mis on sätestatud rakendusdirektiivi 2014/20/EL I lisa punkti 2 alapunkti a alapunktides ii–v ja punkti 2 alapunkti b alapunktides i–iv;
                           
                        
                              iii)
                           
                           
                              eliitseemnekartul, mis vastab liidu E-klassi tingimustele, mis on sätestatud rakendusdirektiivi 2014/20/EL I lisa punkti 3 alapunkti a alapunktides ii–v ja punkti 3 alapunkti b alapunktides i–iv.
                           
                        
            
   Artikkel 2
   Käesolevat otsust kohaldatakse alates 1. jaanuarist 2016.
   Artikkel 3
   Käesolev otsus on adresseeritud liikmesriikidele.
   
      Brüssel, 24. veebruar 2014
      
         
            Komisjoni nimel
         
         
            komisjoni liige
         
         Tonio BORG
         
      
   
   
      (1)  EÜT L 193, 20.7.2002, lk 60.
   
      (2)  Komisjoni otsus 2004/3/EÜ, 19. detsember 2003, millega lubatakse seemnekartuli turustamise puhul teatavate liikmesriikide territooriumil või nende territooriumide osadel rangemaid meetmeid teatud haiguste vastu, kui on sätestatud nõukogu direktiivi 2002/56/EÜ I ja II lisas (ELT L 2, 6.1.2004, lk 47).
   
      (3)  Komisjoni direktiiv 93/17/EMÜ, 30. märts 1993, millega määratakse kindlaks ühenduse eliitseemnekartuli klassid koos nende klasside suhtes kohaldatavate tingimuste ja nimetustega (EÜT L 106, 30.4.1993, lk 7).
   
      (4)  Komisjoni rakendusdirektiiv 2014/20/EL, 6. veebruar 2014, millega määratakse kindlaks liidu eliitseemnekartuli ja sertifitseeritud seemnekartuli klassid ning selliste klasside suhtes kohaldatavad tingimused ja nimetused (ELT L 38, 7.2.2014, lk 32).
   
      (5)  Komisjoni rakendusdirektiiv 2014/20/EL, 6. veebruar 2014, millega määratakse kindlaks liidu eliitseemnekartuli ja sertifitseeritud seemnekartuli klassid ning selliste klasside suhtes kohaldatavad tingimused ja nimetused (ELT L 38, 7.2.2014, lk 32).”